જામનગર ખાતે ત્રણ બાઇક સવાર લૂંટારાઓએ ફાયરિંગ કરીને ખેડૂત પુરૂષોત્તમ ભાઈ કોઠિયા પાસેથી 6 લાખની મત્તા લૂંટી લીધી હતી. પુરૂષોત્તમ ભાઈ જ્યારે સત્યા સાંઈ સ્કૂલ પાસેથી પસાર થઈ રહ્યા હતા ત્યારે લૂંટારાઓએ તેમને આંતર્યા હતા જોકે પુરૂષોત્તમભાઈ રોકાયા ન હતા તેથી લૂંટારાઓએ ફાયરિંગ કર્યું હતું. આ ઘટનાથી જિલ્લા પોલીસવડા પ્રદીપ સેજુળ સહિતનો સમગ્ર પોલીસ કાફલો ઘટનાસ્થળે દોડી આવ્યો હતો. લૂંટારાઓએ છોડેલી ગોળી પુરૂષોત્તમભાઈના સાથળમાં વાગી હતી. પોલીસે હાલ સમગ્ર વિગતો નોંધીને લૂંટારાઓને ઝડપવા કામગીરી આગળ વધારી છે.